Әкімдер мен министрлердің есеп беруінде көзбояушылық көп
"Әкімдер мен министрлердің есеп беруінде көзбояушылық көп" | "https://abai.kz/post/104922"
TITLE: Әкімдер мен министрлердің есеп беруінде көзбояушылық көп
URL: https://abai.kz/post/104922
META: "Әкімдер мен министрлердің есеп беруінде көзбояушылық көп" | "https://abai.kz/post/104922"
DATE: 03.02.2020
AUTHOR(s): Мұрат Бақтиярұлы
TOTAL WORDS: 171
TEXT: Жалпы, әр түрлі деңгейдегі әкімдер мен министрлердің алқалық есептерінің форматтарын мүлдем өзгерту керек. Әкімдер мен министрлердің жалаң құрғақ есептері мен толып жатқан қасаң цифрлары, алдын ала дайындап қойған сөйлеушілері мен сұрақ қоюшылары, сала бойынша кемшін мәселелер, оны шешудің жолдары аз айтылады. Көзбояушылық пен формализм көп. Өткен аптада екі министрліктің алқасына бір топ әріптестермен қатыстым. Өңірлерден кемінде екі мыңдай мамандар шақырылғанын көрдік. Бірақ шалғай ауылдардағы, аудандардағы мәселелер туралы келген адамдардың пікірлерін ести алмадық. Ал онда қордаланған дүние бастан асады. Тек министрлер мен оның орынбасарлары күнделікті айтылып жүрген жайларды тізбелеп айтып бергендей әсер қалдырды. Мұндай жиналыстан қандай тиімділік күтуге болады? Қатысқан әріптестерім де осы пікірде болды. Тек екі министрлік бойынша екі мың адамның Нұрсұлтан қаласына екі күнге іс - сапармен келіп кетуі кемінде тәулігіне әрқайсысы 60 000 мыңнан деп есептесек, екі күнге екі мың адамға 120 млн. теңге қаражат шығады екен. Қаржы тапшылығы жағдайында осы қажет пе? Онлайн жүйеде жасауға да болады ғой. Президентіміз керексіз шығынды азайтыңдар деп үнемі айтумен келеді, өкінішке орай тыңдар құлақ жоқ сияқты. Мұрат Бақтиярұлының әлеуметтік желідегі жазбасынан Abai.kz
